Jane Leeves

Jane Elizabeth Leeves (s. 18. huhtikuuta 1961 Ilford, Iso-Britannia) on englantilainen televisio- ja elokuvanäyttelijä. Parhaiten hänet tunnetaan roolistaan Daphne Moonina televisiosarjassa Frasier.

Leeves työskenteli mallina ennen näyttelijänuralle ryhtymistään. Hän esiintyi Monty Python: Elämän tarkoitus -elokuvassa sekä Benny Hillin show'ssa. Vuosina 1986–1988 hän esiintyi television komediasarjassa Throb.

Lopullisen läpimurtonsa näyttelijänä Leeves teki Yhdysvalloissa, missä hän esiintyi Murphy Brown -komediasarjassa ja Seinfeldissä. Frasierissa hän aloitti vuonna 1993. Sarjan myötä hänestä tuli Hollywoodin parhaiten palkattu brittinäyttelijä. Hän sai myös roolistaan Emmy-ehdokkuuden.

Lähteet

Aiheesta muualla 
 
 

Englantilaiset näyttelijät
Vuonna 1961 syntyneet
Elävät henkilöt